JohanHeinsen/ENO huggingface dataset:
Aarhuus Stifts-Tidende, 1815-08-18
Frankrige og de Allierede. Til et af vor Tids meest paafaldende Særsyn henhører, hvorlunde de Franske Ministre for nærværende Tid søge at sætte Ludvig den Attende i en Stilling, hvori han lige imod de som med Blodstrømme gien erobrede ham sin Trone, næsten fiendtligen optræder. i Talleyrand og Fouchee styre Tingenes politiske Gang og forsvare heftigen Frankrigs Sag mod de Allierede. Ligesaa besynderligt maatte den franske Love Armees saa ofte anmeldte, og indtil dette Øieblik endnu ikke istandkomne Underkastelse forekomme os, naar man ikke vidste hemmelige Drivefiedre derved at være i Gang. Man har gjort den Opdagelse, at det selve franske Ministerium ikke ligeftem ønsker dens Opløsning, da Vedvarelsen af dens Existence bidrager til at bevirke Frankrige en bedre Fred, thi en Stat uden Armee kunde ikke længere underhandle, men maatte uden videre antage enhver foreslaaet betingelse, desaarsag havde denne saakaldte Loirearmee erholdt hemmelige Jnstructioner, deelsviis at paasætte den hvide og deels den trefarvede Kokarde, saavelsom og at adsprede sig i Divisioner og enkelte Korpser, hvoraf det ene skulde tage Veien hist og det andet her men saaledes at de dog snart igien kunne forenes. - De Allierede have indsat Kong Ludvig paa Tronen, og han ønsker endnu deres Hielp til at undertvinge de gienstridige Soldater, og det urolige Folk, for saavidt er han deres Allierede. Men han vil ogsaa, at intet Ondt tilføies Frankrige, og at Alt skal blive ved det Gamle, hvilket er det samme, som at de Allierede skulle have kiempet og blødet for Intet, og for saavidt er han deres Modstander. Hs. Majestæts, som fordum Napoleons Politiminister, Fouchee, har offentligen forsikret Nationen hellig, at Kongen vil være alle Franskmænds Fader og kaste et Sløer over deres begangne Feil Alt berøer paa deres Forening med ham, og der gives intet Haab, ingen Redning, ja ei engang nogen Ære uden i deres Enighed. - Ludvig den Attende i skal under 22de Julii have tilskrevet Talleyrand saaledes:
Aarhuus Stifts-Tidende, 1815-08-18
De allierede Armeers Forhold vil snart nødsage Mit Folk til at væbne sig paa en lignende Maade som det skeedte i Spanien. Var jeg yngre saa vilde jeg stille Mig i Spidsen af dem, og skiøndt Alder og Svaghed afholder mig derfra, saa kan Jeg dog ikke ligegyldigen see de Onder som Jeg begræder, Kan Jeg ei hindre samme, saa har Jeg besluttet at ansøge Kongen af Spanien om et Fristed. Maatte hine - som selv efter Overleveringen af hiin Mand, mød hvem de allene erklærede at føre Krig endnu fortfare at behandle Mit Folk som Fiender, og som følgeligen ogsaa maa ansee mig som en Fiende - giøre en Ende paa Min Fri her. Det beroer paa dem. Thi Jeg vil hellere leve i Fængsel, end være en rolig Tilskuer af Mine Børns Lidelser. Om dette Brev virkeligen skulle være skrevet af Kongen selv, synes dog imidlertid at være tvivlsomt. - Men vist er det, at Kongen er høist misfornøiet med den ham foreslaaede Fredsbasis, men at han, hvormeget han end sætter sig imod, dog faaer beqvemme sig til Landalstaaelser i Norden og Nordøsten.
Aarhuus Stifts-Tidende, 1815-08-18
Pariserne kunne, uagtet de fremmede Tropper i igjen have plantet Kanoner i Gaderne, knap styre sig, men giøre dagligen urolige Bevægelser. Af og til raabes der endnu paa Gaderne: Keiseren leve! Den 5te om Aftenen gredes En som lige under Kongens Vindue saaledes lod sig høre, og Dagen efter fire Personer, som holdte oprørske Taler udenfor Slottet. - Mange Personer som høre til Loirearmeen vare ankomme : dertil og det Hele syntes at være i Giæring; desuden var der i de sidste otte Dage foregaaet saamange skiendige Scener saa at man formodede det at være Begyndelsen til en eller anden aftalt Plan. Da man paastaaer endog at Politiet, naar nogen bliver arresteret, strax efter sætter dem i Frihed igien. Men de Allierede ville vel herefter sørge for Roligheden. Hovedstaden er nu besat af østerrigske, russiske, engelske og preusiske Tropper, hvoraf hver har sit District, Det skal nu være afgjort, at ogsaa Bayern, Würtemberg, Baden og Sachsen faae adskillige Franske Provindser til at lade forvalte for deres Regning som Godgiørelse for deres mange Opofrelser. - Man har faaet fat paa en af de i Bogeserne huserende franske Frikorpsers Chefer, som havde udsat en Priis for en høi Monarks Drab. - J Egnen af Bar-sur=Auboverfaldt en Hof Bønder med Øxer, Høegafler o. s.v. et bayersk Detaschement, hvoraf mange bleve dræbte og saarede. – J Nievre-Departementet har Østerrigerne seet sig nødsaget til at afvæbne Jndvaanerne.
Aarhuus Stifts-Tidende, 1815-08-18
J Avignon, Rennes og fl. St. vedvarer Partieraseriet, og det hele sydlige Frankrige er fuld af Uroligheder. - Megieres forsvarer sig endnu, og har vedet Udfald nyeligen frataget de Allierede 6 Kanoner. Laon og Soissons skulle indsluttes. Kommandanten i Hunningen er endnu saa trodsig at han forlanger 300,000 Fr. af Vasel for at skaane Staden; man var her fast bestemt til, hellere at see Staden i Ruiner end lade sig brandskatte af en selv indsluttet Fæstnings Kommandant. Strasborger-Armeen vil hverken erkiende Kongen eller indlade sig i Underhandlinger. General Rapp bliver saaledes efter det udgivne Dekret en Rebel, eller og han, som ikke er utroligt - har hemmelige Ordrer. Det Danske Auxiliarkorps.
Aarhuus Stifts-Tidende, 1815-08-18
Fra Bremen er indløbet Efterretning, at den Troppedivision, som under Hs. Durchl. General Prind Friederich af Hessens Commando er bestemt til at støde til den af Feldtmarschal Hertugen af Wellington anførte allierede Armee, har forladt denne Stad for at nærme sig dens Bestemmelse, som for det første er Staden Antverpen. Jndvaanerne i Bremen, saavelsom Jndbyggerne i de omliggende Egne, have kappedes om at vise de danske Tropper al den Beredvillighed og Forekommenhed, som disse ved deres gode Opførsen og fuldkomne Mandstugt have gjort sig værdige til da de i forrige Aar passerede samme Vei for ligeledes at støde til de allierede Armeer i Frankrige. Hs. H. Prinds Ferdinand var allerede indtruffet til Korpset og følger herefter med Hovedqvarteret.
Aarhuus Stifts-Tidende, 1815-08-18
Vore Jyder - hedder det i et Brev fra en af vort Regiments Officierer - ere ret muntre her i Udlandet, og jeg haaber at de i alvorligt Tilfælde ikke ville staa tilbage for Nogen, men vise dem Fædrene værdige, Fædrelandet.
Aarhuus Stifts-Tidende, 1815-08-18
Ved at forelægge Hs. Majestæt de fra tvende Over øvrigheder m. fl. indhentede bemærkninger, hvori det kongelige Rentekammer og det kongelige General Land Oeconomie og Commerce Collegium vare enige, androCancelliet allerunderdanigst paa at de Forbud, som Lovens 3 - 13 - 26 og Forordn. af 25de August 1741, med flere Anordninger, indeholde mod Opkiøbaf Landmandens Producter for Fremtiden maatte op e hæves, med Hensyn til det Opkjøb der skeer i Landmandens Hiem, hvorimod det fremdeles skulde ha røve sit Forblivende ved Anordningerne, forsaavidt det e ved samme forbydes, udenfor Torvene at opkiøbe de Vare, som af Landmanden eller for dennes Regnini føres til Torv, og efterat Hs. Majestæt allernaadig havde bifaldet denne Cancelliets Jndstilling, udgik derde om under 25de Juli en kongelig Placat.
Aarhuus Stifts-Tidende, 1815-08-18
Under 5te August er udk. en Plakat, hvorved med a. Hensyn til Medicinal Politiet, det i Told Forordningen af 1ste Februar 17975 1 indeholdte og senere og hævede Forbud mod Jndførsel af brændte Rødder Bønner og flere Kaffesurregater er fornyet for i de danske Provindser.
Aarhuus Stifts-Tidende, 1815-08-18
Til Forherligelse af Kongeparrets Kronningsfest har Grev Danneskjold som Forstander for Gissefeldts adelige Kloster, der stiftet en nye Frøkenplads, og hos Hs. Maj. udbedt sig den Naade, at bestemme den Dame som skulde erholde denne Plads. Deres Majestæter, Kongen og Dronningen, have eenstemmigen dertil valgt Kammerherre og General=Qvarteermester, Lieutnant von Haffners ældste Datter, Emilie von Haffner, og behaget, at udrede det for denne Plads betydelige Indskud, hvorved Frøkenen strax nyder fuld Appanage, og paa sin forestaaende Konfirmationsdag kan anlægge Ordenen.
Aarhuus Stifts-Tidende, 1815-08-18
Under 31te Juli er Priorinden ved Itzehoe adelige Kloster, Frøken U. A. L. M. Ahlefeldt, tillagt Rang: med Kammerherrinder.
Aarhuus Stifts-Tidende, 1815-08-18
Til det Kongelige General Landets Oeconomie= og Commerce=Collegium er indkommen Beretning dateret; 12te Mai fra Gouverneur, Admiral og Ridder Bille, at han paa sin Reise til Ostindien var ankommen d. 12te Maj til Simons Bay, efter næsten 4 Maaneders Seilads fra Ramsgate. Alle, saavel de Kongelige Passagerer og Rekrutter, som Skibets Besætning, vare ved godt Helbred, kuns Faa have været syge paa Reisen.
Aarhuus Stifts-Tidende, 1815-08-18
Den 4de d. M. er Johan Nicolaus Dupuis forundt Bevilling til i endnu et Aar, i Kiøbstæderne i Danmark, at fremvise et Voxkabinet, imod paa ethvert Sted, hvor han foreviser samme, at svare en Afgivt til Fattigvæsenet. - Aarhuus, som allerede har havt Æren, slipper vel for et Dacapo!
Aarhuus Stifts-Tidende, 1815-08-18
Den 10de f. M. er John Setterstrøm meddeelt Tilladelse til, i 3 Maaneder i Hovedstaden at forevise dioptriske Forestillinger, imod en passende Afgivt til Fattigvæsenet.
Aarhuus Stifts-Tidende, 1815-08-18
Den 7de August disputerede Hr. M. R. Møller, Sognepræst for Kiøbeløv og Vindebye Menigheder i Lolland, for Doctorværdigheden i Theologien. Den 3de August disputerde Hr. Mynster, R. a. D. og Capellan til Frue Kirke i Kbhvn., for Doctorværdigheden i Theologien. Den 9de August disputeerte C. C. Bruun, for Licentiat Graden i Medicum, paa sædvanligt Sted, Kl. 10. Den 10de Aug. disputerte Prof. P. Krog Meyer for Doctorværdigheden i Theologien. Den 11te Aug disputerte Licentiat Hr. F. G. Howitz for Døetorværdigheden i Medicinen. Dette var den firste Disputations=Act førend Promotionerne, som høitideligen skulde foretages i Runde Kirke Onsdagen den 16de August. Med Forfærdelse høres, at Vandskræk, denne rædsomme Sygdom, i denne Tid har dræbt adskillige i Kbhvn. Man veed hvor afmægtig Lægekunsten er imod Følgerne af gale Hundes Bid, og at ethvert i andet Middel end den bortskierende Kniv, betimelig anvendt, er aldeles upaalideligt.
Aarhuus Stifts-Tidende, 1815-08-18
I Kiøbenhavns Skilderie læses atter nogle grundede og frimodige Betragtninger over det Tab, en stor Deel af Kongens troe Undersaatter, især Embedsmænd, Pen i sionister, Statskreditorer, og kort Enhver, der maa leve af faste Penge-Jndkomster, lider, saa i længe Sølv Koursen ikke bestemmes efter Bankfundationens Regler. Da Varernes Priis rettter sig efter Børskoursen, saa er det soleklart, at den, som maa betale Livets Ophold og Fornødenheder efter Børs d. c. Sølvpriis, og ikkun nyder Jndtægt efter den, langt under hiin bestemte Bankkours, aldrig kan gjøre Regning i sin Oekonomie: men maa forarmes indtil Ødelæggelse, saafremt heri ikke snart skeer Forandring, hvoraf endog kan befrygtes, at Nationens Moralitet staaer paa Spil, naar Statens Embedsmænd, der skulle foregaae Undersaatterne med gode Exempler, enten formedelst Armod og Ussethed geraade i Foragt, eller af Trang forledes til alskens Bedrivter, der vilde sætte dem i Klasse med Nutidens Pugere og Agiotører. Da Tingen er af saa ster Vigtighed, tør Man af vor gode Konges faderlige Sindelag imod alle sine Undersaatter sikkert haabe det Ondes Afhielpning.
Aarhuus Stifts-Tidende, 1815-08-18
I Helsingøer har man paagrebet tvende af de fra Tugthuset i Khvn, udbrudte Fanger ved et Jndbrud hos den derværende franske Consul. To andre er man paa Sper efter. Nu mangler kun to af de undvigte Tugthuusfanger og en Rasphuusfange.
Aarhuus Stifts-Tidende, 1815-08-18
To Gaardskarle i Odense, som havde lagt sig efter at visitere Reisendes Tøi paa deres egen Haand, ere i disse Dage blevne opdagede og indqvarterede i Raadhuset.
Aarhuus Stifts-Tidende, 1815-08-18
J Statstidenden læses følg. Avertissement: Anden Gang haver een af den danske Nations ædle Mænd, forrige Maanedslieutenant Søren Petersen viist at hans Medmenneskers Liv var ham kiært, ved at rædde Tvende af mit Mandskab som den 7de August kom fra Land, da Fartøiet sank omtrent en Kabellængde fra Skibet hvori disse vare, da der ingen Fartøi var i Nærheden sprang denne Ædle, blot kastede Kiole og Hat, ud og kom disse Ulykkelige til Hielp, som eller havde maattet tilsætte Livet; da han afslog enhver Belønning, saa skylder jeg ham at bekiendtgiøre denne ædle Daad for den danske Nation; modtag ikke allene de Ræddedes men ogsaa min Tak jeg skylder dig ædle Mand, der kun vil finde Løn i din Følelse at have ræd det tvende af dine Medmennesker. John Direckson, Capitain paa Briggen Sandera.
Aarhuus Stifts-Tidende, 1815-08-18
J Ribe opdagede en Hyrdedreng, som vilde vande sine Kreaturer, forleden Aften et nyfødt Pigebarn, udkastet i Aaen ligeoverfor Kirkegaarden. Det var indsvøbt i en stribet Pose, hvori nogle Muursteen og bande tilsyneladende ligget i Vandet omtrent 4 Dage. Man skal være paa Spor efter den Skyldige.
Aarhuus Stifts-Tidende, 1815-08-18
Præsten i Randlev, Hr. R. Blicher, har befjunget Kronningsfesten i et smukt latinsk Digt. Følgende til Publicitet qvalificerede Handling er først nu kommet til Udgiverens Kundskab. - Kort før Bataillonen marscheerte herfra, faldt en Dag en halvvoxen Dreng fra Basballebroen ud i Aaen. Som sædvanligt strømmede mange Folk til som Tilskuere, men ingen bøde sig til at hielpe. En Halvmaaneblæser ved Navn Blok hører derimod ikke saasnart hvad her er paa Færde, før han i fuld Paaklædning styrter sig ud i Aaen, hvor han efter megen Anstrængelse fik den Ulykkelige op og bragt ind i et nærliggende Huus, hvor han igien kom til Live. Halvmaaneblæseren opfyldte vel her kun sin Pligt som Menneske, men skiønt handlet er det dog i ethvert Tilfælde, thi sit eget Liv vovede han for at frelse en Andens For en Bondegaard paa 10 Skpr. Hartkorn har man i denne Tid her i Egnen forlangt 30,000 Rigsbankdalere.
Aarhuus Stifts-Tidende, 1815-08-18
Forleden Nat afbrændte Gaardmand Christen Megensens Gaard i Hvorslev, der paa et ubetydelige Udhuus nær, lagdes i Aske. Nogle Kreature bleve ligeledes et Rov for Luerne. Jlden formodes at være paasat af ende Mennesker. Herudenfor Byen løb i Dag et par Heste løbske, hvorved Kudsken (en Bagersvend, saaledes blev forslaaet i Hovedet at han neppe staaer til at redde.
Aarhuus Stifts-Tidende, 1815-08-18
Ogsaa her i Egnen har den vedholdende Regn været meget ugunstig for Landmandens Marksysler, og mange Steder er Kornet meget ilde tilreedt. I Horsens Egnen har man i denne Tid paa adskillige Steder hvor en Aae løber langsomkring, havt travele med at bierge Høet fra Strømmen og Vandskyl. Mange som endnu ikke havde stakket har mistet meget, ja nogle Stakke ere endog lig Skibe drevne bort med Strømmen; et par Stykker ere strandede paa andres Grund. Folk nedenfor have fisket og bierget:
Aarhuus Stifts-Tidende, 1815-08-18
Et par Borgermænd her som i adskillige Nætter, havde hiemsøgt Andres Brædestabler ere satte under Tiltale.
Aarhuus Stifts-Tidende, 1815-08-18
Kours den 15de August - 600. - Specier 36 a 36 1/3 Rbmk.; Commits. 70 pr. 100; Oblig. 305.
Aarhuus Stifts-Tidende, 1815-08-18
Norske Sedler 59.
Aarhuus Stifts-Tidende, 1815-08-18
Ved den 392 Trækning i Wandshek er udkom følgende Nummere: 87. 73. 44. 33.
Aarhuus Stifts-Tidende, 1815-08-18
Paa Søndag prædiker til Høimesse : Hr. Provst Bechmann, til Aftensang Hr. Pastor Jahnsen; i Hospitalskirken Hr. Jansen.
Aarhuus Stifts-Tidende, 1815-08-18
Udgives 3de Gange ugentlig af A. F. Elmquift.
Aarhuus Stifts-Tidende, 1815-08-18
Bekiendtgiørelser. Formedelst Bortreise lader undertegnede ved offentlig Auction den 22de August førstkommende om Eftermiddagen Kl. 2 slet bortsælge endeel Løsøre, nemlig: et Chatol med Skab, et Sengested med Omhæng, et dito uden Omhæng, nogle Borde og Stole, noget forarbeidet Guld og Sølv, endeel Mands- og Fruentimmerklæder, samt Linnet, en stor Kaabberkiedel og Gryde, endeel Steentøi, adskilligt Trætøi m. m. N. Mønster.
Aarhuus Stifts-Tidende, 1815-08-18
Tirsdagen d. 22de August næstkommende Kl. 10, bliver saafremt antagelig Bud skeer, ved offentlig Auction bortsolgt i Zeuthen Bye. 1) En Bondegaard hvis Hartkorn er 4 Tdr. 4 Skpr. 2 Fdkr. 2) En Skov paa Byens Mark, Hattemager-Skoven kaldet. Om Eiendommenes Beskaffenhed, som og om Conditionerne hvorefter de bortsælges kan Underretning erholdes hos Pastor Hobe i Zeuthen Præstegaard.
Aarhuus Stifts-Tidende, 1815-08-18
Jfølge senere Bestemmelse bliver den til 21de d. M. berammede Auction paa Kiærgaarden først holdet den 11te i næste Maaned, og, forsaavidt Løsøret ikke bemeldte Dag sælges, fortsættes den Dagen efter. Hasle a. Herredscontoir d. 16de August 1815. Seidelin.
Aarhuus Stifts-Tidende, 1815-08-18
Torsdagen den 24de Aug. næstkommende Kl. 10 Formiddag bliver, paa Hasle a. Herreders Tingsted, paa Aarhuus Raadstue, foretaget Auktion over Elsted, Sogns Kirketiende for indeværende Aar, hvortil de Lysthavende indbydes. Hasle a. Herredscontoir d. 16de Aug. 1815. Seidelin.
Aarhuus Stifts-Tidende, 1815-08-18
En god klinbygt Seilbaad paa 30 Tdr. Rum, med tilhørende Master, Seil og Aarer, samt 3 store Jernkakkelovne af Kiøbenhavns nye Form, anvises tilkjøbs af undertegnede. Aarhuus d. 5te Aug. 1815. Røgind.
Aarhuus Stifts-Tidende, 1815-08-18
En god Kjøbmands Gaard, med stort Gaardsrum og god Hauge, paa een af Byens reelleste Gader, godtbeliggende for Handelen, anvises tilkjøbs paa billig ge Vilkaar af Kjøbmand Funder.
Aarhuus Stifts-Tidende, 1815-08-18
Mandagen den 21de dennes om Eftermiddagen Kl. 2, holdes Auction ved Havnens Nordre Side over circa 160 Tylter Bord og Planker. Conditionerne erfares paa Auctionsstedet. Ch. Chr. Krofs.
Aarhuus Stifts-Tidende, 1815-08-18
R. St. Croix Rom kan faaes hos Schoubye paa Middelgaden til billig Priis.
Aarhuus Stifts-Tidende, 1815-08-19
No. 101. Aarhuus Stifts. Aar 1815. privilegerede: Kongelig allene Tidende. Adresse=Contoirs med Brevposterne. som forsendes : den 19de August. Løverdagen.
Aarhuus Stifts-Tidende, 1815-08-19
Blandinger. De Bourdauxer Halledamer eller Fiskerkoner spiller for Tiden der en udmærket Rolle. Strax da Tingene i forandredes til Fordeel for Bourbonnerne marscherede bemeldte Damer i Procession og med fuld Musik giennem Gaderne med en hvid Fane foran sig. Jforveien havde de ladet holde en stor Messe. Adskillige Damer som havde været Napoleon hengivne førte de omkring paa Esler. Kort, de ere besielede af den største Enthusiasme.
Aarhuus Stifts-Tidende, 1815-08-19
En allieret General lod paa sin Marsch giennem Franche Comter et ungt Menneske som fra Skoven af havde frudt paa ham, paa Stedet nedskyde, skiønt han bad om Naade og bod 40000 Fr. for sit Liv. Ved sin Ankomst til den nærliggende Bye tog Generaler sit Qvarteer i det anseeligste Huus, hvis Eier, en meget riig Mand, saare venskabeligen tog imod ham. Faa Timer efter bringer man den paa hans befaling fusilerede Yngling; det var hans Huusverts eneste Søn J Frankrige er kundgjort at hver den, der for Kongens Sag hverver 50 Md. skal være Lieutnant, 100 Md. Kapitain, 300 Md. Major, og 600 Oberst.
Aarhuus Stifts-Tidende, 1815-08-19
Napoleons 68 aarige Moder er under østerrigsk Bevogtning ført til Jtalien.
Aarhuus Stifts-Tidende, 1815-08-19
Et Sted i Rusland ved Staden Neshin havde man den 12te Juni en Storm med Hagel af et Gaaseægs Størrelse og 1/2 Pds. Vægt. - J Siberien har et Vierg begyndt at sprude Jld. - Man melder nu fra Kamschark, at man har høitideligholdt de russiske Troppers Jndrykning i Paris - at sige i Fjor!
Aarhuus Stifts-Tidende, 1815-08-19
Der fortælles at en Officier som havde mistet et Been ved Belle-Alliance, reed til Sedan, uden at stige af Hesten - Man skulde troe, Talen var om Ariosti Helte, der glemte de vare døde, og bleve ved at slaaes.
Aarhuus Stifts-Tidende, 1815-08-19
Den nye Konge af Neapel har vægret sig ved at give den gamle aarlige Tribut og Paradehest til Paven - maaskee fordi hans Hellighed dog er for gan mel og stiv til at kunne ride den.
Aarhuus Stifts-Tidende, 1815-08-19
Madame Murat har medbragt til Østerrige 2 Mill. i neapolitanske Dukater og 3 1/2 Mill. i Prætiosa. Hun har forstaaet at pakke ind i Tide.
Aarhuus Stifts-Tidende, 1815-08-19
Engelske Aviser melde om et saa mærkeligt Ægteskabsbrud, som Dagen efter Slaget ved Waterlos var bleven opdaget der i Nærheden, at den krænkede Ægtemand derfor har nægtet at modtage 20000 Pd. Sterl. i Smertepenge men giør Paastand paa 50000 Pd. som ham kan det hedde, at han ikke allene vil have sine Horn forgyldte, men endog besatte med Brillanter.) J de høiere Cirkler tales meget om denne Galanterieaffaire; men man troer at Manden i Stilhed faaer Pengene og at dermed det Hele bliver neddysset. For nyelig fandt et snorrigt Optrin Sted paa Spithfields Qvægtorv. Et prægtigt paaklædt Fruentimmer, der tillige var ung og smuk, kom til Torvet, og blev strax, med en Silke Strikke om Halsen, som dog blev skiult af et kostbart Slør, buden til Fals. Det forlangtes 80 Pd. for hende. Midlertid blev hun af sin Ægtemand solgt og udleveret for 50 Pd. Sterl. og en smuk Ridehest, som havde baaren Kiøberen. Den solgte Kone steeg, tilligemed sin Kiøber, ind i en prægtig Kabriolet og kiørte glad bort. Kiøberen var en riig Hestehandler i London, og Sælgeren en riig Qvæghandler i Nærheden af London. Hensigten med dette vanærende Optrin var, at betage Ægtemanden Ret til Klage over Ægteskabsbrud og at skille misfornøiede Ægtefolk fra hinanden uden Lovenes Medvirkning og uden Fare.
Aarhuus Stifts-Tidende, 1815-08-19
Det svenske Rigsraad har ved en Deputation d. 31te Julii takket Kongen og Kronprindsen, fordi de ved vigtige personlige Opofrelser have afbetalt den udenlandske Gjæld, som længe har trykket Staten.
Aarhuus Stifts-Tidende, 1815-08-19
J Caro (i Egypten) døe dagligen 1500 Mennesker af Pesten.
Aarhuus Stifts-Tidende, 1815-08-19
Fortsættelse af de i Anledning af Kronningen allernaadigst skeete Udnævnelser: - Til Justitsraader, Secretair D. Didrichsen, Revisor Rosenstand, Lotto Revisor Buchwaldt, Borgmesterne Romundt i Nau stadt, Herup i Tøndern, Henrici i Lütjenburg, og Byefoged Schow i Apenrade; Krigsraad Wardenburg i Husum, Toldforvalter Bock i Ottensee, Raadmand, Tomsen og Dr. philos. Christiani i Kiel, Contoirchef, Dr. jur. Hammeleff. Tildeelt Rang med Amtsprovster: Slotspræst til Frederiksborg, J. Jensen; Provst Bryendum og Grundtvig, Provst Morell i Aalborg Stift, Provst Worsøe i Aalsøe, Provst Brøchner i Raarup, Provst Funder i Wroue, Provst Begtrup i Svendborg, Pastorerne Kruse i Høielse, Brøchner i Torring og Køkke i Ølsted. - Til Cancellieraader; Postmester Schwings, Cancelliesecretair Lowson, Borgmester og Byfoged Pontoppidan i Nakskou, Consulatssecretair Gierlew i Tunis, Byfoged Bernt i Corsøer, Byfoged Møller i Roeskilde, Secretairerne Hoff og Petersen i Hof= og Statsretten, Byfoged Selmer i Skive, Procuratorerne, Schiellerup, Wilse og Brønlund. - Til Professor. Pastor Mourier ved den franske reformeerte Menighed i Khvn. - Til Kammerjunkere: Lieutnant Baron von Brockdorff. Lieutnant ved Gaarden til Hest, A. G. Berner, Lieutn. ved schl. J. R. C. Hedemann, Hof junkerne: Ramert og Klaumann, Ritmester v. Poulsen, Forst og Jagtjunker Bruun, Auscultanterne: Graad, Brink Seidelin, H. Kofoed og E. Krogh, Lieutn. K. F. v. Scriver, Lieutnanterne i Søe; Etaten: Krieger og Fisker, Cand. jur. J. Kofoed. - Til Kammerraader: Secretairerne i Finantskollegiet: Lassen og Paap; Kasserer Zschernak; Bogholderne ved Bankkontoiret, Fabricius og Thomsen; Bogholderne ved Finantskasse=Directionen J. Lund og J. M. Lange; Controlleur Drevs og Kasserer Carstens.
Aarhuus Stifts-Tidende, 1815-08-19
Passerede fra Aarhuus til Callundborg. Mad. Schytte; Mad. Folandt; Jfr. Folandt; Mad. Derzet: Jfr. Trappe; Jfr. Sørensen; Capt. Boek; Chirurg Witt; Studenterne Ammisbøll og Bøysen; Pastorerne Basse og Caludanz Jfr. Leschty; Kadetterne Marcussen og Hoff, Mad. Lütken. Fra Callundborg. Provstinde Krøyer; Jfr. Krøyer; Student. Hovring; Fuldm. Münster; Agent Meulengracht; Lieutn. v. Schumacher; Pastor Børker; Mad. Høeg; Litterat. Hesselberg, Lieut. v. Obelitz; Capt. v. Münster; Kiøbmændene Thyggesen og Schmidt, Frue Banner; Frøken Banner; Lieut. Rosenvinge; Ritmester v. Ludvigsen.